เจ้าหญิงวิคโทรีอาแห่งซัคเซิน-โคบวร์ค-ซาลเฟ็ลท์

เจ้าหญิงวิคโทรีอาแห่งซัคเซิน-โคบวร์ค-ซาลเฟ็ลท์ พระราชชนนี () หรือเมื่อแรกประสูติคือ มารีอา ลูอีเซอ วิคโทรีอา () เป็นเจ้าหญิงเยอรมันผู้ทรงเป็นพระราชมารดาในสมเด็จพระราชินีนาถวิกตอเรีย

 ประวัติ 
เจ้าหญิงวิคโทรีอาประสูติเมื่อ 17 สิงหาคม ค.ศ. 1786 ในเมืองโคบวร์ค จักรวรรดิโรมันอันศักดิ์สิทธิ์ เป็นธิดาคนที่สี่และบุตรคนที่เจ็ดของ ฟรันทซ์ ฟรีดิช อันโทน ดยุกแห่งซัคเซิน-โคบวร์ค-ซาลเฟ็ลท์ กับ เคาน์เตสออกัสตาแห่งร็อยส์-อีแบร์สดอร์ฟ ในปี 1803 วิคโทรีอาทรงสมรสกับเจ้าชายคาร์ล เจ้าชายแห่งไลนิงเงิน มีพระบุตรสองพระองค์ ภายหลังที่พระสวามีสิ้นพระชนม์ในปี 1814 ได้ไม่นาน เจ้าหญิงชาร์ลอตต์แห่งเวลส์ ชายาในเจ้าชายเลโอโปลด์ซึ่งเป็นพระอนุชาของพระนาง ก็สิ้นพระชนม์ก่อให้เกิดวิกฤตผู้สืบราชบัลลังก์อังกฤษ สภาอังกฤษจึงจัดให้พระนางทำการสมรสกับเจ้าชายเอ็ดเวิร์ด ดยุกแห่งเคนต์และสแตรธเอิร์น พระราชโอรสในพระเจ้าจอร์จที่ 3 ทั้งสองสมรสกันในวันที่ 29 พฤษภาคม 1818 ในบาวาเรีย และอีกครั้ง 11 กรกฎาคม 1818 ในลอนดอน มีพระราชธิดาด้วยกันหนึ่งพระองค์ คือสมเด็จพระราชินีนาถวิกตอเรียแห่งสหราชอาณาจักร

 พระอิสริยยศ 

 17 สิงหาคม 1786 - 21 ธันวาคม 1803: เฮอร์เซอรีนไฮเนส เจ้าหญิงวิคโทรีอาแห่งซัคเซิน-โคบวร์ก-ซาลเฟ็ลท์ (Her Serene Highness Princess Victoria of Saxe-Coburg-Saalfeld)
 21 ธันวาคม 1803 - 9 มกราคม 1807: เฮอร์เซอรีนไฮเนส เจ้าหญิงรัชทายาทแห่งไลนิงเงิน (Her Serene Highness The Hereditary Princess of Leiningen)
 9 มกราคม 1807 - 4 กรกฎาคม 1814: เฮอร์เซอรีนไฮเนส เจ้าหญิงแห่งไลนิงเงิน (Her Serene Highness The Princess of Leiningen)
 4 กรกฎาคม 1814 - 29 พฤษภาคม 1818: เฮอร์เซอรีนไฮเนส เจ้าหญิงม่ายแห่งไลนิงเงิน (Her Serene Highness The Dowager Princess of Leiningen)
 29 พฤษภาคม 1818 - 16 มีนาคม 1861: เฮอร์รอยัลไฮเนส ดัชเชสแห่งเคนต์และสแตรธเอิร์น (Her Royal Highness The Duchess of Kent and Strathearn)
29 พฤษภาคม 1818 - 23 มกราคม 1820: เฮอร์รอยัลไฮเนส เคานท์เตสแห่งดับลิน (Her Royal Highness The Countess of Dublin)

 พระราชบุตร 
พระนามประสูติสิ้นพระชนม์หมายเหตุคาร์ล เจ้าชายที่ 3 แห่งไลนิงเงิน12 กันยายน 1804สมรสเมื่อ 1829 กับเคานเตสมาเรีย คลีเบลสแบร์ก เจ้าหญิงฟีโอโดราแห่งไลนิงเงิน7 ธันวาคม 1807สมรสเมื่อ 1828 กับเจ้าชายเอิร์นส์ เจ้าชายแห่งโฮเอ็นโล-ลันเกินบูร์กสมเด็จพระราชินีนาถวิกตอเรีย24 พฤษภาคม 1819สมรสเมื่อ 1840 กับ เจ้าชายอัลเบิร์ตแห่งซัคเซิน-โคบวร์คและโกทา

 แหล่งข้อมูลอื่น

หมวดหมู่:บุคคลในคริสต์ศตวรรษที่ 18
หมวดหมู่:บุคคลในคริสต์ศตวรรษที่ 19
หมวดหมู่:ชาวอังกฤษเชื้อสายเยอรมัน
หมวดหมู่:เจ้าหญิงเยอรมัน
หมวดหมู่:สมเด็จพระราชินีนาถวิกตอเรีย
หมวดหมู่:บุคคลในสมัยวิกตอเรีย
หมวดหมู่:บุคคลจากรัฐไบเอิร์น
หมวดหมู่:ราชวงศ์ฮันโนเฟอร์
ว